CELEX: 62008CA0222
Language: el
Date: 2010-10-06 00:00:00
Title: Υπόθεση C-222/08: Απόφαση του Δικαστηρίου (τέταρτο τμήμα) της 6ης Οκτωβρίου 2010 — Ευρωπαϊκή Επιτροπή κατά Βασιλείου του Βελγίου [Παράβαση κράτους μέλους — Οδηγία 2002/22/ΕΚ (οδηγία καθολικής υπηρεσίας ) — Ηλεκτρονικές επικοινωνίες — Δίκτυα και υπηρεσίες — Άρθρο 12 — Υπολογισμός του κόστους των υποχρεώσεων καθολικής υπηρεσίας — Κοινωνική συνιστώσα της καθολικής υπηρεσίας — Άρθρο 13 — Χρηματοδότηση των υποχρεώσεων καθολικής υπηρεσίας — Υπολογισμός της αθέμιτης επιβαρύνσεως]

4.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/2
            
         Απόφαση του Δικαστηρίου (τέταρτο τμήμα) της 6ης Οκτωβρίου 2010 — Ευρωπαϊκή Επιτροπή κατά Βασιλείου του Βελγίου
   (Υπόθεση C-222/08) (1)
   
   (Παράβαση κράτους μέλους - Οδηγία 2002/22/ΕΚ (οδηγία «καθολικής υπηρεσίας») - Ηλεκτρονικές επικοινωνίες - Δίκτυα και υπηρεσίες - Άρθρο 12 - Υπολογισμός του κόστους των υποχρεώσεων καθολικής υπηρεσίας - Κοινωνική συνιστώσα της καθολικής υπηρεσίας - Άρθρο 13 - Χρηματοδότηση των υποχρεώσεων καθολικής υπηρεσίας - Υπολογισμός της αθέμιτης επιβαρύνσεως)
   2010/C 328/02
   Γλώσσα διαδικασίας: η ολλανδική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: H. van Vliet και A. Nijenhuis)
   
      Καθού: Βασίλειο του Βελγίου (εκπρόσωποι: T. Materne και M. Jacobs και S. Depré, avocat)
   
      Αντικείμενο
   
   Παράβαση κράτους μέλους — Μη ορθή μεταφορά των άρθρων 12, παράγραφος 1, και 13, παράγραφος 1, και του παραρτήματος IV, μέρος A, της οδηγίας 2002/22/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (οδηγία «καθολική υπηρεσία») (ΕΕ L 108, σ. 51) — Κοινωνική συνιστώσα της καθολικής υπηρεσίας — Καθορισμός των επιχειρήσεων — Προσφορά ιδιαίτερων τιμολογιακών όρων — Αδιαφάνεια
   
      Διατακτικό
   
   Το Δικαστήριο αποφασίζει:
   
               1)
            
            
               Το Βασίλειο του Βελγίου,
               
                           —
                        
                        
                           αφενός, μη προβλέποντας, κατά τον υπολογισμό του καθαρού κόστους εκ της παροχής της κοινωνικής συνιστώσας της καθολικής υπηρεσίας, τα εμπορικά πλεονεκτήματα τα οποία αντλούν οι επιφορτισμένες με την εν λόγω παροχή επιχειρήσεις, συμπεριλαμβανομένων των άυλων κερδών, και
                        
                     
                           —
                        
                        
                           διαπιστώνοντας εν γένει και βάσει του υπολογισμού του καθαρού κόστους του παρόχου της καθολικής υπηρεσίας, ο οποίος ήταν προηγουμένως ο αποκλειστικός πάροχος της εν λόγω υπηρεσίας, ότι όλες οι επιχειρήσεις οι οποίες είναι επιφορτισμένες του λοιπού με την παροχή της ιδίας υπηρεσίας υφίστανται στην πράξη αθέμιτη επιβάρυνση λόγω της παροχής και χωρίς να έχει προβεί σε επί τούτου εξέταση τόσο του καθαρού κόστους το οποίο συνεπάγεται η παρεχόμενη καθολική υπηρεσία για κάθε ενδιαφερόμενο επιχειρηματία όσο και του συνόλου των προσιδιαζόντων σε αυτόν χαρακτηριστικών γνωρισμάτων, όπως το επίπεδο των εξοπλισμών του ή η οικονομική και η χρηματοδοτική κατάστασή του,
                           παρέβη τις υποχρεώσεις που υπέχει δυνάμει, αντιστοίχως, του άρθρου 12, παράγραφος 1, και του άρθρου 13, παράγραφος 1 της οδηγίας 2002/22 του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (οδηγία «καθολική υπηρεσία»).
                        
                     
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Καταδικάζει το Βασίλειο του Βελγίου στα δύο τρίτα των δικαστικών εξόδων. Η Ευρωπαϊκή Επιτροπή καταδικάζεται στο ένα τρίτο των δικαστικών εξόδων.
            
         
      (1)  ΕΕ C 209 της 15.8.2008.